בלדה לאמא
אמא דואגת ואמא שואלת האם כבר אכלת היום ; אני כן אומר לה אני כן עונה לה שלא תתעצב לי פתאום ; למי את טורחת ולמה לא נחה אותה שואל בתמימות ; לכם ילדיי כן לכם אהוביי כן עונה לי בחמימות ; כל המטעמים שבישלת לי אימי היו הטובים בעולם ; הקוסקוס הברקוקש וגם הדגים אצלך תמיד זה מושלם; כל המטעמים שבישלת לי אימי היו הטובים בעולם ; העוף האורז וגם הזיתים וחמין שהכביד על כולם; אמא דואגת ואמא שואלת האם כבר זמרת היום; אני כן עונה לה אני מהנהן לה ושרתי גם שיר לשלום; ואז בשקט כשהיא מבשלת תקליט מנגן לה מוכר ; והיא מתענגת והיא מתמוגגת מכל שירי העבר; כל השירים שניגנתי לך אז כל השירים שאהבת; של סלים אהללי זוהרה אלפסי ואבי טולדנו גם; כל השירים שניגנתי לך אז כל השירים שאהבת ; של סמי אלמגריבי ושל גו' עמר שלום לבן דודי הוא שר; אמא יושבת ולי מספרת את כל סיפורי העבר ; על כל השמחות ועל כל היפות שרקדו במרוקו בכפר; כשאמא תופרת עוד לי מספרת על כל קהילת אמיזמז; שבה היא נולדה וגדלה וילדה את חמשת בנותיה בכאב; כל הסיפורים שסיפרת לי אימי תמיד אלך לאורם ; אותם אספר אעביר בהמשך לילדיי נכדיי וניניי; עכשיו בשמיים אתם שם בשניים איתך זה אבי היקר; בשבע שנים אותך הוא הקדים לעולם שאומרים הוא מושלם; 